27/08/2012 | Administración LocalMunicipal
Teo
Publicación art.59.5 Lei 30/1992, Valle González

Intentada a notificación da seguinte Resolución sen que se podera practicar e de acordo co disposto no art.59.5 da Lei 30/1992 de Réxime Xurídico das Administracións Públicas e do Procedemento Administrativo Común, procédese a súa pubicación no Taboleiro de edictos do Concello de Teo e no BOP ao obxecto de que sirva de notificación a D. NARCISO MANUEL CAUNI LIARDE. ““En virtude do ordenado polo Sr. Alcalde, poño no seu coñecemento que con data de 6 de xullo de 2012 dictouse a seguinte RESOLUCIÓN (Res 454/12) que de seguido lle notifico: 1.- Con data de 19/04/2012 (rex. entrada nº 3.046), D. NARCISO MANUEL CAUNI LIARDE solicita a declaración de incursión na situación legal de fóra de ordenación total da vivenda sita na Travesía de Cacheiras, nº 6, escaleira 1- 2º D, e do baixo cuberta contiguo, de acordo co previsto na disposición transitoria terceira da Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia.2.- Con data de 02/05/2012 o arquitecto municipal informa desfavorablemente a citada solicitude. Primeiro.- A disposición transitoria terceira (en adiante DT3ª) da Lei 2/2010, de 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia, referida ás “edificacións sen licenza”, dispón que “sen prexuízo do disposto no artigo 213º.1 desta lei, as edificacións e construcións realizadas sen licenza ou sen a autorización autonómica preceptiva, existentes con anterioridade ao 1 de xaneiro de 2003, e respecto das cales no momento de entrada en vigor desta lei transcorrese o prazo legalmente establecido no seu artigo 210º.2 sen que a administración adoptara ninguna medida dirixida á restauración da legalidade urbanística ou medioambiental, quedarán incorporadas ao patrimonio do seu titular e suxeitas ao réxime previsto no artigo 103º.2 dela, coa particularidade de que as obras de mera conservación só poderán autorizarse cando se acredite a preexistencia dun uso continuado. Para eses efectos, no prazo máximo de dous anos desde a entrada en vigor desta lei de modificación, o propietario ou a propietaria haberá de solicitar do concello correspondente a declaración de incursión na situación legal de fóra de ordenación total, para o que achegará anexo que defina, como mínimo, a situación da edificación sobre o planeamento vixente, parcela, uso, superficie construída, número de plantas e volume, así como certificación técnica de solidez e seguridade. Cando a edificación estea localizada en solo rústico de protección de costas, de augas ou de espazos naturais, segundo esta lei, será necesario obter o previo informe favorable da Comisión Superior de Urbanismo”. Segundo.- Considerando que, de acordo co exposto, o réxime previsto na DT3ª resulta de aplicación ás edificacións e construcións que reunan os seguintes requisitos: a) Non estar executadas sobre terreos cualificados polo planeamento como zona verde, espazo libre, dotación ou equipamento público. b) Terse realizado sen licenza urbanística municipal ou sen a preceptiva autorización autonómica. c) Que se acredite que con anterioridade ao 1 de xaneiro de 2003 se atopaban totalmente rematadas. d) Que a Administración non adoptase ningunha medida de restauración da legalidade urbanística ou ambiental antes da entrada en vigor da Lei 2/2010. e) Cando a edificacion estea localizada en solo rústico de protección de costas, augas ou espazos naturais, segundo a categorización establecida na Lei 9/2002, será necesario obter o informe previo favorable da Comisión Superior de Urbanismo de Galicia, sen prexuízo da suxeición ao establecido na Lei 22/1988, do 28 de xullo, de costas, cando estea afectada pola servidume de protección do dominio público marítimo terrestre. Terceiro.- Considerando o informe emitido polo arquitecto municipal, con data de 02/05/2012, cuxos argumentos son asumidos pola presente como motivación, en base ao artigo 89.5 da Lei 30/1992, do 26 de novembro de réxime xurídico das Administracións Públicas e do procemento administrativo comun (LRXPCA), e que parcialmente se recolle a continuación. Edificio enclavado na travesía de Cahceiras e sobre un ámbito de solo urbano consolidado/PXOM, séndolle de aplicación a ordenanza U-2 do presente plan. Este componse dunha planta soto, planta baixa, 2 plantas altas destinadas a vivendas e unha planta baixo cuberta destinada a trasteiros.2.- O solicitante presenta dossier, onde se incluie certificado de solidez, e asinado polos arquitectos Richard Patricio Farach Navajo e Abdel Hafid Zamel Minoucha, acompañado de solicitude de data de 19/04/2012, que que unha vez examinada a documentación, pasamos a emitir o seguinte informe sobre a solicitude de recoñecemento de fora de ordenación 3.- No presente non é de aplicación o precepto legal aquí traido, toda vez que a meritada D. T. 3º menciona o concepto de edificación, non podendo admitirse partes dunha edifcación, como aquí se pretende; unha vivenda que forma parte dun edificio de B+ 2P + BC, co fin de regularizar unha situación de ilegalidade manifesta, e a saber: a.- No presente dossier os técnicos intentan acreditar a antigüedade relativa ó remate das obras cunha suposta declaración responsable do titular da vivenda. Esta proba non é válida por razóns de contundente evidencia ( interés particular manifesto). b.- Supoñemos que se refiren as obras de conexión entre a planta segunda vivideira coa planta baixo cuberta, así como as de acondicionamento do baixo cuberta para uso vivideiro e sen licenza municipal e, a cal ten asignado o uso de trasteiro; tal e como asi se manifesta na copia de declaración de obra nova que se aporta ( Notario: Livia Maria Arca El Moujahid de 02/12/2002). 4.- Ante o aquí exposto, e unha vez comprobado que non se cumplen os requisitos aludidos, toda vez que está constatado que non se ten acreditado polo solicitante e de xeito fideligno a data de terminación das obras de adecuación da planta baixo cuberta vinculada coa vivenda sita na planta segunda, letra D. Que por outra banda, a D. T. 3ª vincula a súa aplicación sobre edificacións, non podendo aplicar a mesma e de xeito arbitrario a partes das mesmas, tal e como xa se expón no apartado anterior.5.- En consecuencia co aquí exposto, INFORMAMOS a presente solicitude de xeito DESFAVORABLE; polo que non procede outorgar o recoñecemento de fora de ordenación conforme ó legalmente establecido pola D. T. 3ª da lei 2/2010”. En virtude do exposto e no uso das facultades que me confire o artigo 21 da Lei 7/1985, de 2 de abril, reguladora das bases do réxime local, Primeiro.- Rexeitar a solicitude de declaración de incursión na situación legal de fóra de ordenación total da vivenda sita na Travesía de Cacheiras, nº 6, escaleira 1-2º D e do baixo cuberta contiguo, presentada por D. Rafael Cándido Valle González, ao non cumprirse os requisitos esixidos a estes efectos pola disposición transitoria terceira da Lei 2/2010. Segundo.- Notificar a presente resolución ao interesado, facéndolle saber que pon fin á vía administrativa e que contra a mesma poderá interpor, potestativamente, recurso de reposición ante o mesmo órgano que a ditou, no prazo dun mes contado dende o día seguinte ao de recepción da notificación da presente, ou ben, directamente, recurso contencioso-administrativo ante o Xulgado do Contencioso-Administrativo, no prazo de dous meses contados a partir da mesma data, sen perxuízo de que se poida interpor calquera outro recurso que estime pertinente. Terceiro.- Dar traslado ao departamento de intervención aos efectos de informar sobre a practica das liquidación/s tributaria/s que, no seu caso, procedan, e ao departamento de urbanismo aos efectos de informar sobre a adopción das medidas de protección da legalidade urbanística que, no seu caso, procedan. Cuarto.- Dar conta ao Pleno na primeiro sesión ordinaria que se celebre. Contra a presente resolución, que pon fin á vía administrativa, poderá optar por: A) Interpoñer potestativamente recurso de reposición ante o mesmo órgano que dictou o acto, no prazo dun mes contado a partir do día seguinte ao da recepción da presente notificación, nos términos dos art.116 e 117 da Lei 30/1992, de réxime xurídico das administracións públicas e do procedemento administrativo común, na súa redacción dada pola Lei 4/1999. B) Interpoñer directamente recurso contencioso-administrativo ante o Xulgado do contencioso-administrativo de Santiago de Compostela, no prazo de dous meses contados desde o día seguinte ao da recepción da presente notificación, de conformidade co establecido no art.46.1 da Lei 29/1998, reguladora da xurisdicción contencioso-administrativa. Así mesmo advírteselle que tamén poderá empregar calquera outro recurso que estime pertinente, así como exerce-las accións que procedan ante a xurisdicción competente.”” Teo, 10 de agosto de 2012 O alcalde Martiño Noriega Sánchez